પૂર્વ કમિશનરનો અર્બન ટ્રાન્સપોર્ટનો અખતરો બીઆરટીએસના આસ્ટોડિયા રોડ કોરિડોરને માટે ભારે પડ્યો છે. દાણાપીઠામાં આવેલા મ્યુનિ. મુખ્યાલયમાં બિરાજતા મેયર કમિશનર જેવા મહાનુભાવોની ઓફિસની સામે થઇને પસાર થતા બીઆરટીએસના આસ્ટોડિયા રોડ કોરિડોરનો એક પ્રકારે ફિયાસ્કો થયો છે. આસ્ટોડિયા રોડ કોરિડોર પરના સિગ્નલ હરહંમેશાં બંધ હોય છે, કોરિડોર બહાર રિક્ષાવાળાનાં તેમજ ખાનગી વાહનોનાં આડેધડ પાર્કિંગથી અવારનવાર ટ્રાફિક જામ સર્જાય છે. મુખ્યાલયની રોડ પરની દીવાલ જ દબાણમુક્ત નથી.